**Saistošo noteikumu projekta “­­­­­­­­Grozījums Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Grozījums Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei”” mērķis ir noteikt vidējās izmaksas, kādas pašvaldība sedz pirmsskolas izglītības iestādei par vienu izglītojamo mēnesī.  Pamatojoties uz Ministru kabineta 2015. gada 8. decembra noteikumiem Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” pašvaldība aprēķina atbalstu un izmaksas. Pašvaldības atbalsts tiek aprēķināts, ņemot vērā pašvaldības pirmsskolas izglītības iestādes izmaksas 2022. budžeta gadā. Izmaksu aprēķinā atbilstoši ekonomiskās klasifikācijas kodiem iekļauj pašvaldības izglītības iestāžu iepriekšējā gadā pēc naudas plūsmas uzskaitītos izdevumus. Ievērojot minēto, saistošo noteikumu projektā ir norādītas konkrētas izmaksas katrā vecuma grupā 2023. gadam.  Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei”, norādīts atbilstoši Ministru kabineta 2015. gada 8. decembra noteikumos Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” noteiktajai metodikai aprēķinātais atbalsta apmērs uz vienu izglītojamo mēnesī. |
| 1. Fiskālā ietekme uz pašvaldības budžetu | 2023. gadā apstiprināts 223 813 *euro* pašvaldības līdzfinansējums privātajām izglītības iestādēm, kas īsteno licencētu pirmskolas izglītības programmu, tajā skaitā: privātsākumskolai “Varavīksne” – 80 869 *euro*, privātajai pirmsskolas izglītības iestādei “Pikucis” – 142 944 *euro.*  Pašvaldības atbalsta apmērs vienam izglītojamam mēnesī pirmsskolas izglītības pakalpojuma nodrošināšanai privātajā izglītības iestādē 2023. gadā tiek noteikts:   * izglītojamam no pusotra gada līdz četru gadu vecumam 270,36 *euro*, salīdzinot ar 2022. gadu (239,76 *euro*); palielinājums par 30,60 *euro*; * izglītojamam, kuram nepieciešama obligātā sagatavošana pamatizglītības ieguvē – 174,95 *euro*, salīdzinot ar 2022. gadu (148,43 *euro*); palielinājums 26,52 *euro*.   Vidējā izmaksa vienam izglītojamam palielinājusies saistībā ar pedagogu un tehnisko darbinieku mēnešalgas palielināšanos un komunālo pakalpojumu tarifu pieaugumu.  Saistībā ar atbalsta apmēra pieaugumu vienam izglītojamam, 2023. gadā indikatīvi papildus nepieciešami 26 327 *euro*. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nodrošina izglītības iespēju pirmsskolas izglītības programmā bērniem, kuriem pašvaldība nevar nodrošināt vietu pašvaldības pirmsskolas izglītības iestādē.  Saistošajiem noteikumiem nav izteiktas ietekme uz vidi.  Saistošajiem noteikumiem nav ietekmes uz iedzīvotāju veselību, uzņēmējdarbības vidi un konkurenci. |
| 1. Ietekme uz administratīvajām procedūrām un to izmaksām | Saistošie noteikumi nemainīs līdzšinējo līdzfinansējuma saņemšanas kārtību.  Līdzfinansējuma maksa tiks izmaksāta pirmsskolas izglītības iestādei par izglītojamo mācībām reizi mēnesī.  Lai privātā izglītības iestāde saņemtu pašvaldības atbalstu izglītojamo mācību maksas segšanai, privātai izglītības iestādei jāvēršas Liepājas pilsētas pašvaldības iestādē “Liepājas pilsētas Izglītības pārvalde”.  Saistošie noteikumi neradīs papildu izmaksas uz administratīvajām procedūrām un tiks finansētas esošā budžeta ietvaros. |
| 1. Ietekme uz pašvaldības funkcijām un cilvēkresursiem | Saistošie noteikumi skar pašvaldības funkciju izglītības jomā un ir izstrādāti, lai atbalstītu privātās izglītības iestādes, kas sniedz izglītības pakalpojumu Liepājas pašvaldības administratīvajā teritorijā, sedzot mācību maksu izglītojamajiem, kuriem pašvaldība nevar nodrošināt vietu pašvaldības dibinātā izglītības iestādē.  Saistošie noteikumi neprasa papildu jaunu cilvēkresursu iesaisti procesa nodrošināšanā, lai sniegtu pakalpojumu; uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās Liepājas pilsētas pašvaldības iestāde “Liepājas pilsētas Izglītības pārvalde”. Jaunu institūciju izveide, esošo likvidācija vai reorganizācija nav nepieciešama. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir izstrādāti, pamatojoties uz Ministru kabineta 2015. gada 8. decembra noteikumiem Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”.  Saistošie noteikumi ir piemēroti iecerētā mērķa sasniegšanai un pašvaldības rīcība ir atbilstoša mērķa sasniegšanā. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam - informācija ievietota pašvaldības tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus. |

Domes priekšsēdētājs Gunārs Ansiņš